**Matias Lassen** (s. 15. maaliskuuta 1996 Rødovre, Tanska) on tanskalainen jääkiekkopuolustaja, joka pelaa SHL-joukkue Malmö Redhawksissa.

Ura
---

### Seuraura

Lassen on Rødovre SIK:n kasvatti. Hän debytoi jo 15-vuotiaana seuran miesten kakkosjoukkueessa Tanskan toiseksi korkeimmalla sarjatasolla maan I-divisioonassa kaudella 2011–2012. Lassen voitti kauden päätteeksi sarjan pronssia. Hän voitti samalla kaudella myös Tanskan A-nuorten sarjan hopeaa. Toukokuussa 2012 Lassen teki sopimuksen Rødovre Mighty Bullsin pääsarjajoukkueen kanssa. Hänen AL-Bank Ligaenin tulokaskautensa 2012–2013 toi 39 runkosarjaottelussa tehot 2+1=3 ja 11 playoff-ottelussa yhden syöttöpisteen. Viidessä Tanskan cupin ottelussa Lassen jäi ilman tehopisteitä. Hän voitti kauden päätteeksi AL-Bank Ligaenin pronssia.

Kolmen Tanskan pääsarjassa viettämänsä vuoden jälkeen Lassen siirtyi kaudeksi 2015–2016 kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Leksands IF:ään. Hän oli kauden päätteeksi nostamassa joukkuetta SHL:ään. Kaudella 2016–2017 Lassen ehti pelata yhden SHL-ottelun ja kolme ottelua seuran J20-joukkueessa, kunnes lokakuussa 2016 Leksand lainasi hänet Allsvenskan-joukkue Mora IK:hon. Joulukuussa Lassen teki joukkueen kanssa loppukauden kattavan sopimuksen. Hän voitti koko SHL:n nousukarsintojen tehotilaston lukemalla +9 ja oli nostamssa Moraa kauden päätteeksi SHL:ään. Toukokuussa 2017 Lassen teki joukkueen kanssa vuoden mittaisen jatkosopimuksen.

Kesken kauden 2017–2018, marraskuussa 2017 Mora lainasi Lassenin toiseen SHL-joukkueeseen, Malmö Redhawksiin. Hän pelasi siellä kauden loppuun. Yhteensä Lassenin ensimmäinen kokonainen SHL-kausi toi 42 runkosarja- ja seitsemässä playoff-ottelussa tehot 3+4=7. Kaudeksi 2018–2019 hän palasi Allsvenskaniin ja siirtyi vuoden mittaisella sopimuksella IK Panterniin.

Lassen aloitti kauden 2018–2019 Panternissa, mutta marraskuuksi hänet lainattiin takaisin Malmöhön, joka tarvitsi paikkaajia loukkaantumisten takia. Lassen pelasi kuitenkin pääosan kaudesta Panternissa, missä hän pelasi 40 peliä. Kauden jälkjeen hän teki kahden vuoden sopimuksen Malmön kanssa.

Lassen on pelannut kaudesta 2019–2020 Malmössä. Hän jatkoi marraskuussa 2022 sopimustaan jatkumaan kevääseen 2025 asti.

### Maajoukkueura

Lassen pelasi alle 18-vuotiaiden IA-divisioonan MM-kilpailuissa vuonna 2013, jolloin hän voitti kultaa ja oli nostamassa Tanskaa seuraavaksi vuodeksi pääsarjatasolle. Lassen pelasi myös alle 19-vuotiaiden World Junior A Challengessa vuonna 2014, jolloin hän voitti hopeaa.

Lassen pelasi myös alle 20-vuotiaiden MM-kilpailuissa vuosina 2015 ja 2016, joista jälkimmäisessä turnauksessa hän toimi Tanskan varakapteenina. Valmennus valitsi Lassenin joukkueensa turnauksen yhdeksi kolmesta parhaasta pelaajasta. Hänet valittiin myös Ruotsia vastaan pelatun alkulohkon ottelun päätteeksi Tanskan ottelun parhaaksi pelaajaksi.

Lassen teki maajoukkuedebyyttinsä Euro Hockey Challengessa 3. huhtikuuta 2015 Ranskaa vastaan. ja ensimmäisen maalinsa hän teki Euro Hockey Challengessa 15. huhtikuuta 2016 myös Ranskaa vastaan. Lassen on edustanut Tanskaa MM-kilpailuissa vuosina 2017, 2019, 2021, 2022 ja 2023. Yhteensä hän on pelannut 96 A-maaottelua tehopistein 5+10=15.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Rødovre SIK | Tanska I | 26 | 3 | 3 | 6 | 8 | 11 | 1 | 3 | 4 | 12 |
| 2012–2013 | Rødovre SIK | Tanska I | 5 | 0 | 3 | 3 | 0 | – | – | – | – | – | U18d1 A | 5 | 0 | 1 | 1 | 0 |
|  | Rødovre Mighty Bulls | Tanska | 39 | 1 | 2 | 3 | 10 | 11 | 0 | 1 | 1 | 16 |
| 2013–2014 | Rødovre Mighty Bulls | Tanska | 9 | 2 | 5 | 7 | 0 | – | – | – | – | – |
| 2014–2015 | Rødovre Mighty Bulls | Tanska | 23 | 1 | 1 | 2 | 2 | 5 | 0 | 1 | 1 | 0 | JMM | 4 | 0 | 0 | 0 | 2 |
| 2015–2016 | Leksands IF | Allsvenskan | 44 | 3 | 6 | 9 | 12 | – | – | – | – | – | JMM | 4 | 1 | 0 | 1 | 25 |
| 2016–2017 | Leksands IF | SHL | 1 | 0 | 0 | 0 | 0 | – | – | – | – | – | MM | 7 | 0 | 0 | 0 | 2 |
|  | Mora IK | Allsvenskan | 41 | 1 | 5 | 6 | 22 | – | – | – | – | – |
| 2017–2018 | Mora IK | SHL | 17 | 0 | 0 | 0 | 6 | – | – | – | – | – |
|  | Malmö Redhawks | SHL | 25 | 3 | 4 | 7 | 6 | 7 | 0 | 0 | 0 | 4 |
| 2018–2019 | IK Pantern | Allsvenskan | 40 | 8 | 12 | 20 | 12 | – | – | – | – | – | MM | 3 | 0 | 0 | 0 | 0 |
|  | Malmö Redhawks | SHL | 13 | 1 | 2 | 3 | 0 | – | – | – | – | – |
| 2019–2020 | Malmö Redhawks | SHL | 30 | 1 | 3 | 4 | 8 | – | – | – | – | – |
| 2020–2021 | Malmö Redhawks | SHL | 32 | 1 | 2 | 3 | 6 | 2 | 2 | 0 | 2 | 0 | MM | 7 | 0 | 2 | 2 | 6 |
| 2021–2022 | Malmö Redhawks | SHL | 38 | 1 | 11 | 12 | 6 | – | – | – | – | – | OQ | 3 | 0 | 1 | 1 | 4 |
|  |  |  |  |  |  |  |  |  |  |  |  |  | OK | 5 | 0 | 1 | 1 | 2 |
|  |  |  |  |  |  |  |  |  |  |  |  |  | MM | 7 | 0 | 0 | 0 | 0 |
| 2022–2023 | Malmö Redhawks | SHL | 33 | 1 | 7 | 8 | 8 | – | – | – | – | – | MM | 7 | 2 | 1 | 3 | 6 |
| 6 kautta | yhteensä | SHL | 189 | 8 | 29 | 37 | 40 | 9 | 2 | 0 | 2 | 4 |
| 3 kautta | yhteensä | Allsvenskan | 125 | 12 | 23 | 35 | 46 | – | – | – | – | – |
| 3 kautta | yhteensä | Tanska | 71 | 4 | 8 | 12 | 12 | 16 | 0 | 2 | 2 | 16 |

Lähteet
-------

* Matias Lassen The Internet Hockey Databasessa (englanniksi)
* Matias Lassen Eurohockey-sivustolla (englanniksi)
* Matias Lassen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Matias Lassen *Elite Prospects*. Everysport Media Group AB.  (englanniksi)
2. ↑  Broman, Elin: Mårtensson stannar – Lassen förstärker *leksandsif.se*.  15.4.2015. Leksands IF Ishockey AB. Viitattu 5.1.2018. (ruotsiksi)
3. ↑  Thirus, Claes: Matias Lassen lånas ut till Mora IK *leksandsif.se*.  7.10.2016. Leksands IF Ishockey AB. Viitattu 5.1.2018. (ruotsiksi)
4. ↑  Åström, Kenny: Engstrand och Lassen klara för resten av säsongen *moraik.se*.  3.12.2016. Mora IK Fastighets AB. Viitattu 5.1.2018. (ruotsiksi)
5. ↑  Masuhr, Peter: Matias Lassen klar för ytterligare ett år *moraik.se*.  3.5.2017. Mora IK Fastighets AB. Viitattu 5.1.2018. (ruotsiksi)
6. ↑  Winnberg, Christian: Redhawks lånar dansk VM-back *malmoredhawks.com*.  29.11.2017. Malmö Redhawks Ishockey AB. Viitattu 5.1.2018. (ruotsiksi)
7. ↑  Stråhle, Viktor: Landslagsspelare klar för Pantern *panternhockey.se*.  29.11.2017. IK Pantern.  Arkistoitu 29.6.2018. Viitattu 29.6.2018. (ruotsiksi)
8. ↑  Rasmus Kågström: Danske backen tillbaka i SHL-klubben *Hockeysverige.se*.  4.10.2018. Viitattu 22.5.2023. (ruotsiksi)
9. ↑  Malmö Redhawks: Matias Lassen återvänder *JPS Media*.  17.4.2019. Viitattu 22.5.2023. (ruotsiksi)
10. ↑  Robin Olausson: Danske backen tillbaka i SHL-klubben *Hockeysverige.se*.  1.11.2022. Viitattu 22.5.2023. (ruotsiksi)
11. ↑  BEST PLAYER OF THE GAME SELECTED BY THE TEAM (pdf)  5.1.2016. IIHF. Viitattu 5.1.2018. (englanniksi)
12. ↑  France vs Denmark - EHC - Euro Hockey Challenge - boxscore *pointstreak.com*.  3.4.2015. Pointstreak Sports Technologies Inc. Viitattu 12.1.2018.
13. ↑  France vs Denmark - EHC - Euro Hockey Challenge - boxscore *pointstreak.com*.  15.4.2016. Pointstreak Sports Technologies Inc. Viitattu 12.1.2018.